Битка при Вимейру
Битката при Вимейру () е важно сражение от периода на първото френско нахлуване в Португалия, част от първоначалния етап на Полуостровната война. Състои се на 21 август 1808 г. около селцето Вимейру, разположено на пътя към Лисабон. Англо-португалските войски, оглавявани от английския генерал Артър Уелсли (по-късно херцог на Уелингтън), удържат победа над френския генерал Жан Андош Жюно. След битката, британците се отнасят снизходително към поражението на французите и дори предоставят флота си за транспортирането им до Франция.